Den tidligere forsyningssbåd fra Hals Barre Fyr er blevet totalrenoveret, og lagde vejen forbi den gamle hjemmehavn på sit først togt.

Det gode skib Hals Barre var i mange år fra 1938 den faste og eneste forbindelse mellem Hals Barre Fyr og fastlandet. Det bragte proviant og personale frem og tilbage, men fyret har længe været ubemandet, og forsyningsbåden var blevet til næsten ingenting, da skibets nuværende ejer Sune Borregaard fra København købte det for otte år siden. Siden da har han brugt al sin fritid på at renovere skibet, der blot bestod af et skrog og en mast, da han overtog det. - Jeg har brugt alt for meget tid, men det er jo helt fantastisk at få den der levende erindring om, hvad skibet har været blevet brugt til. Skibet som et arbejdsredskab, som en erhvervsbåd. Og at kunne lave den kobling, til at nu tosser vi jo bare rundt for sjov i den. Det er sindssygt spændende, siger han. Tidligere fyrpassere på besøg Onsdag fik han og familien besøg et par tidligere fyrpassere fra Hals Barre Fyr. En af dem var Anton Larsen. - Vi var tre mand, når vi var på fuldt hold. Tre mand ad gangen. Og så sejlede vi ud lørdag. Så tog de skibet ud, og så tog vi det ind igen. Det var fint, fortæller han. Sune Borregaard og familien ligger i Hals Havn i nogle dage, inden de skal videre til andre havne, så der er mulighed for nysgerrige at se det renoverede fyrskib lidt endnu. Se historien om den renoverede forsyningsbåd, fortalt som tv-historie her: